Guvernatori Cuomo, kritika të forta politikanëve që kërkojnë dorëheqjen e tij
Pavarësisht akuzave në rritje ndaj tij për ngacmim seksual, guvernatori i Nju Jorkut këmbënguli sërish se nuk do të dorëhiqet
I përballur me një izolim të pashembull politik, Guvernatori i Nju Jorkut Andrew Cuomo u shfaq përsëri sfidues duke këmbëngulur të premten se nuk do të dorëhiqet, pavarësisht akuzave në rritje ndaj tij për ngacmim seksual. Ai kritikoi koalicionin e gjerë të demokratëve që po kërkojnë dorëheqjen e tij duke i cilësuar si "të nxituar e të rrezikshëm". Guvernatori Cuomo duket se ka humbur mbështetjen e pothuajse të gjithë delegacionit të ligjvënësve të shtetit të tij. Goditja më e rëndë erdhi kur dy senatorët e Nju Jorkut, udhëheqësi i shumicës në Senat Chuck Schumer dhe Senatorja Kirsten Gillibrand bënë thirrje për dorëheqjen e tij. u shprehën senatorët demokratë nëpërmjet një deklarate të përbashkët. Disa orë më herët, guvernatori demokrat prej tre mandatesh, një nga kritikët kryesorë të mënyrës se si ish-Presidenti Donald Trump menaxhoi pandeminë, evokoi ish-presidentin republikan për t’u mbrojtur kundër asaj që e cilësoi si "kultura e përjashtimit". , tha Guvernatori Cuomo. Ndërsa Partia Demokrate është kthyer ashpër kundër guvenatorit demokrat të Nju Jorkut për akuzat për ngacmime seksuale, edhe Shtëpia e Bardhë komentoi për këtë çështje. tha Jen Psaki, Sekretarja e Shtypit e Shtëpisë së Bardhë. Komentet u bënë një ditë pasi partia e tij në Nju Jork e më gjerë është kthyer ashpër kundër guvernatorit, në vazhdën e akuzave për ngacmim seksual, si dhe kritikave ndaj zotit Cuomo për mospublikimin e të dhënave lidhur me numrin e saktë të banorëve që kanë humbur jetën në shtëpitë e të moshuarve në Nju Jork si pasojë e COVID-19ës.